Mali vršački rit

Mali vršački rit se nalazi u opštini Vršac, Srbija. Prostire se sjeveroistočno od Vršca, naslanjajući se na gradsku zonu. Cijelom dužinom se naslanja na Vršačke planine, od kojih je odijeljen putem Vršac - Veliko Središte. Zaštićeno stanište Zbog odsustva zaštite, ovo područje je bilo na udaru mnogih korisnika. Tokom poslednjih 30 godina, veliki dio je posječen. U centralnom dijelu područja, nalazi se potez od oko 300 hektara u kome je ranije bilo nekoliko hektara šuma. Danas je tu preostalo samo 9 stabala topole. Novembra 2011. godine, volonteri Prirodnjačkog društva „Gea“, posadili su 85 sadnica bijelog jasena u Malom ritu. Ovako revitalizovan dio šumskog staništa će za 15 – 20 godina dati pun efekat, povećanjem izbora mjesta za gniježđenje, a mnoge životinje će tu naći sklonište. Zaštićeno stanište je mozaik vlažnih i suvih livada, bara i šumaraka značajan za očuvanje populacija divljih vrsta. Među njima se posebno ističu silja-vina (Pеucedanum officinale), zajednica (Аster sedifolius), sirotinjska trava (Gluceria declinata), stepski gušter (Podarcis taurica), patka njorka (Аyтhya pugosa) i prdavac (Crex crex). Oovo stanište je predmet sve većeg interesovanja ornitologa iz Srbije i okolnih država. Dosad je zabilježeno prisustvo čak 176 vrsta ptica. Na stablima topole se gnijezde soko lastavičar, soko vetruška, siva vrana, stepski soko, golub grivnjaš i ćuk. Na osnovu člana 42 Zakona o zaštiti prirode skupština opštine Vršac (Službeni list opštine Vršac, br. 10/2013), Mali vršački rit je zaštićeno stanište. Naziv: Zaštićeno stanište „Mali vršački rit“. Godina proglašenja: 2013. Kategorija zaštićenog područja: III kategorije, radi očuvanja jedinstvene ekološke, strukturne i funkcionalne cjeline toga predjela kao i radi povezivanja sa predjelom izuzetnih odlika pod nazivom Vršačke planine "Vršačke planine" Vrsta zaštićenog podrućja: zaštićeno stanište Površina: 931,20 ha, Režimi zaštite: II (drugog) stepana, na površini 449,87, i III (trećeg) stepena na površini 485,85 ha Opština: Vršac Upravljač: Javno preduzeće za izgradnju, razvoj i uređenje grada i podrućja opštine Vršac - Varoš iz Vršca. IBA područje Zajedno sa Vršačkim planinama, Mali rit je u granicama jednog od 42 područja značajnih za ptice (IBA – Important Bird Area) u Srbiji. Reference